Grigori Rasputin
Mnamo 1904 alifika katika mji mkuu wa Sankt Peterburg akakutana na wakuu wa jamii, watu kutoka tabaka la makabaila. Hatimaye aliweza kukutana hata na Tsar (mfalme) Nikolai II na malkia wake Aleksandra. Walimwomba amwombee mtoto wao Aleksei aliyekuwa na ugonjwa wa hemofilia (ugonjwa wa kutokwa damu; ulisababisha maumivu kwenye kinena na miguu kila alipoanguka) wakaona mtoto alipata nafuu akiombewa na Rasputin. Hivyo alifika kwenye nafasi ya kuwa mshauri wa kiroho kwa tsar na mke wake. Malkia Aleksandra aliamini kwamba Rasputin ndiye mtu pekee ambaye anaweza kumponya mtoto wake kwa maombi yake.